V A B I L O

Društvo upokojencev Žerjavčki Trzin vabi na literarno jutro, ki bo potekalo v ponedeljek, 28. septembra 2026, ob 9. uri, v dvorani Marjance Ručigaj, Center Ivana Hribarja, Ljubljanska 12/f, Trzin.
Tokrat se bo predstavila avtorica Mateja Erčulj s svojo knjigo Smisel v jeseni življenja.  Gre za navdihujočo knjigo za starejše odrasle, njihove svojce in strokovne delavce, ki odpira pomembna vprašanja staranja, smisla, osamljenosti, izgube in dostojanstva. S pomočjo logoterapevtskega pristopa, praktičnih vaj, življenjskih zgodb in vprašanj za razmislek knjiga ponuja oporo pri soočanju s spremembami ter spodbuja notranjo rast, povezanost in življenjsko vedrino. Dragocen vodnik za vse, ki želijo jesen življenja razumeti kot čas modrosti, sprejemanja in novih priložnosti.
Knjiga Smisel v jeseni življenja bo ob robu literarnega jutra obiskovalcem na voljo za nakup.
Vljudno vabljeni!

